**Pakkumuse esitamise ettepaneku**

**Lisa 2**

**MÜÜGILEPING**

*Sõlmimise kuupäev digitaalallkirjas*

**Aktsiaselts Tallinna Linnatransport**, registrikood 10312960, aadress Kadaka tee 62 a, Tallinn 12618, mida esindab seaduse alusel juhatuse liige Kaido Padar, kes tegutseb põhikirja alusel (edaspidi nimetatud **Ostja**)

ja

…………., registrikood ……….…, aadress …, mida esindab seaduse alusel juhatuse liige … (edaspidi nimetatud **Müüja**),

keda edaspidi nimetatakse eraldiseisvalt **Pool** ja koos **Pooled**, s**õ**lmisid väikehanke „Lskännerite-käsiarvutite ja etiketiprinterite hankimine“ tulemusena käesoleva hankelepingu (edaspidi nimetatud **Leping**) alljärgnevas:

1. **Lepingu ese**
	1. Lepingu alusel on Müüja kohustatud andma Ostjale üle, Ostja omandisse laoskännerid-käsiarvutid 1D ja 2D vöötkoodide skaneerimiseks ning etiketiprinterid koodide välja printimiseks (edaspidi nimetatud **Lepingu ese**). Lepingu eseme lõplik kogus kinnitatakse tellimuse esitamisel.
	2. Ostjale üleantav Lepingu ese peab vastama, Lisas 1 – Tehniline kirjeldus, nimetatud tingimustele.
	3. Lepingu ese peab olema uus ega tohi olla tootja poolt klassifitseeritud, kui lõppeva elutsükliga toode (*end of life*) ega müügilõputoode (*end of sale).*
2. **Lepingu eseme üleandmine**
	1. Müüja on kohustatud Lepingu eseme Ostjale üle andma 30 (kolmekümne) päeva jooksul tellimuse esitamise päevast arvates. Kauba tarne algusaeg ei ole piiratud, st Ostjale võib Lepingu eseme üle anda esimesel võimalusel, kas kõik korraga või väiksemate partiide kaupa (osatarne).
	2. Lepingu ese peab olema pakendatud selle tootja suletud pakendisse.
	3. Lepingu eseme üleandmine Ostjale toimub Ostja asukohas Kadaka tee 62a, 12618 Tallinn .
	4. Müüja peab Ostjale üle andma ka Lepingu eseme operatsioonisüsteemid/ püsivara , mis on vajalikud laosänner-käsiarvuti ja ektiketiprinteri tarkvara kasutamiseks 36 kuu vältel arvates üleandmise päevast Ostja äritegevuses Eestis ning teised Lepingu eseme vastuvõtmiseks ja kasutamiseks vajalikud dokumendid Lepingu eseme üleandmise kohas ja üleandmise ajal. Lepingu eseme juurde kuuluvad dokumendid peavad olema eesti või inglise keelsed.
	5. Lepingu eseme juhusliku hävimise ja kahjustumise riisiko läheb Ostjale üle Lepingu eseme üleandmisega.
	6. Müüja kannab kõik asjaga seotud kulud ja koormised kuni Lepingu eseme üleandmiseni, asja üleandmise ja mahalaadimise kulud, Ostja aga Lepingu eseme vastuvõtmise ning ostuhinna tasumise kulud.
	7. Lepingu eseme vastuv**õ**tmisel vormistavad Pooled Lepingu eseme üleandmise-vastuv**õ**tmise akti, millele kirjutavad alla Müüja ja Ostja poolt Lepingus nimetatud Lepingu täitmise eest vastutavad isikud. See vormistatakse Lepingu eseme osade tarne korral. Kokkuleppel võib akti asendada kauba saatelehega.
	8. Lepingu eseme üleandmise-vastuv**õ**tmise akt allkirjastatakse digitaalselt või vormistatakse paberkandjal kahes eksemplaris, millest üks jääb Müüjale, teine Ostjale.
	9. Enne vastuvõtmist vaatab Ostja Lepingu eseme üle ja võib vastuvõtmisest keelduda, kui Lepingu ese ei vasta Lepingu tingimustele. Sel juhul ei allkirjasta Ostja Lepingu eseme üleandmise vastuvõtmise-akti, ega võta Lepingu eseme valdust üle ning rakendab Müüja suhtes õiguskaitsevahendit.
3. **Müügihind ja tasumine**
	1. Ostja on kohustatud tasuma Lepingu eseme eest Müüjale müügihinna ….… eurot ilma käibemaksuta. Hinnale lisandub käibemaks.
	2. Lepingu eseme ühikuhinnad, hoolduskohustuse maht ja maksumus on Lepingu Lisas 2 – Hinnapakkumuse vorm.
	3. Müügihinna tasumise kohustus tekib Ostjal pärast seda, kui Lepingu eseme kogus on täielikult vastuvõtud ja Müüja poolt Lepingule vastava arve esitamist Ostjale. Hoolduskohustuse (punkt 6.2.) eest tasumise kohustus tekib pärast tehtud hooldustööde vastuvõtmist ja Müüja poolt Lepingule vastava arve esitamist Ostjale. Arvetel tuleb kajastada ka väikehanke nimetus, Lepingu number ja Ostja kontaktisiku nimi ning see tuleb esitada e-arvena Ostja registrikaardile kantud e-arve operaatori kaudu.
	4. Kui Ostjal tekib kahtlusi esitatud arve õigsuse osas, on Ostjal õigus keelduda arve tasumisest kuni Müüja poolt vastavasisuliste selgituste saamiseni või arvel olevate puuduste kõrvaldamiseni.
	5. Ostja on kohustatud tasu maksma 21 kalendripäeva jooksul alates nõuetekohase arve saamisest.
	6. Tasumisega viivitamise korral on Müüjal õigus nõuda Ostjalt viivist alates kohustuse sissenõutavaks muutumisest kuni kohase täitmiseni. Viivise määraks loetakse Võlaõigusseaduse §-s 94 sätestatud intressimäär, millele lisandub kaheksa protsenti aastas.
4. **Lepingu eseme mittevastavus Lepingu tingimustele ja õiguskaitsevahendid**
	1. Müüja on kohustatud teavitama Ostjat Lepingu täitmisega seonduvatest asjaoludest, mille vastu Ostjal on äratuntav oluline huvi. Müüja on vastutav s**õ**ltumata vabandatavusest teavitamiskohustuse mittetäitmisest tuleneva kahju eest.
	2. Ostjale üleantav Lepingu ese peab vastama Lepingu tingimustele. Lepingu tingimustele peavad vastama ka asja juurde kuuluvad dokumendid. Lepingu ese ei vasta muu hulgas Lepingu tingimustele, kui:
		1. sellel ei ole kokkulepitud omadusi;
		2. Lepingu eseme kasutamist takistavad õigusakti sätted, mida Müüja Lepingu sõlmimisel teadis või pidi teadma;
		3. kolmandal isikul on Lepingu eseme suhtes nõue või muu õigus, mida ta võib esitada;
		4. pakend ei vasta nõuetele või on katki.
	3. Ostja v**õ**ib Lepingu eseme mittevastavusele tugineda s**õ**ltumata sellest, et ta Lepingu eseme enne vastuvõtmist üle vaatas ja vastu võttis, kui Lepingu eseme mittevastavust Lepingu tingimustele vastuvõtmisele eelnenud ülevaatamisel ei avastatud, tegemist oli varjatud puudusega või see ilmnes hiljem sh kasutamise käigus, kui mittevastavus oli olemas üleandmise-vastuvõtmise ajal.
	4. Müüja vastutab ka Lepingu eseme Lepingu tingimustele mittevastavuse eest, mis tekib pärast Lepingu eseme vastuvõtmist Ostja poolt, kui Lepingu eseme Lepingu tingimustele mittevastavus tekkis Müüja kohustuste rikkumisest tulenevalt.
	5. Ostja võib Lepingu tingimustele mittevastavusele tugineda sõltumata Lepingu eseme ülevaatamisest ja Müüjale mittevastavuse teatise saatmise ajast, kui Lepingu eseme Lepingu tingimustele mittevastavus on tekkinud Müüja tahtluse või raske hooletuse tõttu või Müüja teadis või pidi teadma Lepingu eseme Lepingu tingimustele mittevastavusest või sellega seotud asjaoludest ja ei avaldanud seda Ostjale
	6. Ostja peab teatama Lepingu eseme Lepingu tingimustele mittevastavusest Müüjale 2 nädala jooksul pärast seda, kui ta asja lepingutingimustele mittevastavusest teada sai või pidi teada saama.
	7. Kui Ostja on esitanud kirjaliku pretensiooni Lepingu punktis 2.9. või 4.6. sätestatud korras v**õ**i esinevad Lepingu punktides 4.2-4.5 nimetatud tingimused, määrab Ostja Müüjale täiendava tähtaja Lepingu eseme asendamiseks või parandamiseks. Asendatava Lepingu eseme annab Ostja Müüjale tagasi. Asendavale Lepingu esemele kehtivad kõik Lepingu tingimused, mis kehtisid asendatava Lepingu eseme suhtes. Lepingu eseme asendamisega seotud kulud kannab Müüja. Ostja poolt antud täiendava tähtaja jooksul on Ostjal **õ**igus keelduda tasu maksmisest Müüjale. Täiendava tähtaja andmine ei vabasta Müüjat vastutusest mitten**õ**uetekohase Lepingu eseme müümise eest.
	8. Kui Müüja ei asenda Lepingu eset Ostja poolt määratud tähtajaks, v**õ**ib Ostja selle asendada ja n**õ**uda Müüjalt selleks tehtud m**õ**istlike kulutuste hüvitamist, samuti vähendada Müüjale maksmisele kuuluvat tasu v**õ**i Lepingust taganeda ja nõuda kahjude hüvitamist.
	9. Kui Ostja on soostunud vastu v**õ**tma puudustega Lepingu eseme, puuduste k**õ**rvaldamine Lepingu esemel või Lepingu eseme asendamine ei ole v**õ**imalik v**õ**i on asjaolusid arvestades Müüja suhtes ebam**õ**istlikult koormav, on Ostjal **õ**igus vähendada maksmisele kuuluvat tasu v**õ**rdeliselt Lepingu mittekohase täitmise väärtuse suhtele kohase täitmise väärtusesse.
	10. Ostjal õigus Lepingust taganeda ka ilma Lepingu punktis 4.7 nimetatud täiendavat tähtaega määramata, kui Müüja rikkus kohustust, mille täpne järgimine oli Ostja huvi püsimise eelduseks v**õ**i puudus(t)e k**õ**rvaldamine Lepingu esemel või Lepingu eseme asendamine ei ole v**õ**imalik v**õ**i kui Müüja teatab, et ta oma kohustust ei täida.
	11. Ostjal on **õ**igus Lepingust taganeda, kui on ilmne, et Müüja rikub Lepingust tulenevaid kohustusi olulisel määral ja Müüja ei taga ega kinnita oma kohustuste n**õ**uetekohast täitmist.
	12. Kui Müüja satub Lepingu eseme üleandmisega viivitusse, on Ostjal **õ**igus n**õ**uda leppetrahvi tasumist, mille suuruseks on 0,1 % Lepingu punktis 3.1 nimetatud tasust iga viivitatud kalendripäeva eest, kuid kokku mitte rohkem kui 10 % Lepingu punktis 3.1 ettenähtud tasust. Lepingu eseme osalise üleandmise korral arvutatakse leppetrahv tähtaegselt üleandmata koguse maksumusest. Ostjal on **õ**igus n**õ**uda leppetrahvi tasumist ka Ostja poolt antud täiendava tähtaja eest (Lepingu punkt 4.7). Ostja kohustub viivitamatult pärast Müüja viivitusse sattumisest teadasaamist teatama Müüjale, et n**õ**uab leppetrahvi.
	13. Müüjal on **õ**igus Lepingust taganeda, kui Lepingu täitmine on muutunud v**õ**imatuks Ostja süül.
	14. Lepingust tulenevate kohustuste rikkumine on vabandatav ja teisel Poolel ei ole **õ**igust rakendada Lepingust ja seadusest tulenevaid **õ**iguskaitsevahendeid, kui Pool rikkus kohustust asjaolu t**õ**ttu, mida ta ei saanud m**õ**jutada ja m**õ**istlikkuse p**õ**him**õ**ttest lähtudes ei saanud temalt oodata, et ta Lepingu s**õ**lmimise ajal selle asjaoluga arvestaks v**õ**i seda väldiks v**õ**i takistava asjaolu v**õ**i selle tagajärje ületaks (vääramatu j**õ**ud). Kui vääramatu j**õ**ud on ajutine, on kohustuse rikkumine vabandatav üksnes aja vältel, mil vääramatu j**õu**d kohustuse täitmist takistas. Kui vääramatu j**õ**u asjaolud kestavad kauem kui 30 kalendripäeva, loetakse Lepingu täitmine v**õ**imatuks muutunuks kummagi Poole süüta ja m**õ**lemal Poolel on **õ**igus Lepingust taganeda.
5. **Lepingu muutmine ja kehtivus**
	1. Pooled on kokku leppinud, et Lepingu muudatused vormistatakse kirjalikult ja need j**õ**ustuvad allkirjastamisest Poolte poolt v**õ**i muul Poolte kokkulepitud tähtajal.
	2. Kahe nädala jooksul arvates Lepingu sõlmimise päevast on Ostjal õigus ühepoolse avaldusega Müüjale suurendada Lepingu alusel müüdavate Lepingu esemete kogust Lepingu alusel kokkulepitud ühikuhindade alusel. Täiendava koguse tarneaeg ei või olla pikem kui 30 päeva arvates Ostja avalduse esitamisest ja selle kooskõlastavad Pooled omavahel.
	3. Leping loetakse s**õ**lmituks selle allkirjastamisest m**õ**lema Poole poolt. Leping allkirjastatakse digitaalselt.
6. **Müügigarantii**
	1. Müüja annab Lepingu esemele müügigarantii, mis kehtib 36 kuu vältel iga Lepingu eseme puhul, arvates selle üleandmise-vastuvõtmise päevast.
	2. Müügigarantii on tootja poolne on-site Next Business Day garantii ja selle sisuks on Müüja kohustus Lepingu eset hooldada, Ostja juures asendada või parandada (vajadusel koos Lepingu eseme osade asendamisega), kui sellel ilmneb mittevastavus Lepingu tingimustele, samuti tehnilise kirjelduse punktides 2.11 ja 2.12 nimetatud kohustused.
	3. Müügigarantii ei välista ega piira Ostja õigust kasutada muid Lepingus või seaduses sätestatud õiguskaitsevahendeid.
7. **Lõppsätted**
	1. Pooled kinnitavad omapoolsed esindajad, kes on vastutavad isikud Lepingu täitmisega seonduvates küsimustes:
		1. Müüja kontaktisikuks Lepingu täitmisel on …, telefon + 372 …, e-posti aadress: …
		2. Ostja kontaktisikuks Lepingu täitmisel on Mikk Oja, telefon +372 55655133, e-posti aadress: Mikk.Oja@tlt.ee
	2. Esindajate või kontaktandmete muutmisel kohustuvad Pooled üksteist viivitamatult vähemalt kirjalikku taasesitamist võimaldavas vormis informeerima.
	3. Pooled kohustuvad üksteist teavitama mistahes Lepinguga seotud olulistest asjaoludest, mille vastu teisel Poolel on äratuntav huvi.
	4. Pooled ja nende nimel tegutsevad isikud on kohustatud kinni pidama Eesti Vabariigis kehtivatest korruptsioonivastastest õigusaktidest.
	5. Müüjal on keelatud teha Lepingu täitmisega seoses Ostja nimel tegutsevate isikutega ja nendega korruptsioonivastase seaduse § 7 tähenduses seotud isikutega kokkuleppeid, teha neile Lepingu täitmisega seoses kingitusi või soodustusi, mida ei saa üheselt mõista tavapärase viisakusavaldusena korruptsioonivastase seaduse § 4 tähenduses, või seada neid olukorda, mis võivad kaasa tuua tegeliku või näilise huvide konflikti.
	6. Kui Müüja korraldab oma äritegevuse raames üritusi, kuhu kutsub ka Lepingu täitmisega seoses Ostja nimel tegutseva(id) isiku(id), siis ei tohi nende ürituste eesmärk olla Ostjaga seotud isikute otsuste, seisukohtade või tegevuste mõjutamine ja nendel üritustel võõrustamine peab jääma tavapärase viisakusavalduse raamesse.
	7. Müüja peab rakendama meetmed, et vältida korruptsiooni tema nimel tegutsevate isikute, oma alltöövõtjate või muude Müüjaga seotud isikute poolt seoses käesoleva Lepingu täitmisega.
	8. Pooled ning nende nimel tegutsevad isikud kohustuvad tegema üksteisega koostööd korruptsioonivastaste meetmete rakendamisel, sh informeerima viivitamata üksteist kõigist lepingu täitmisega seotud korruptsioonijuhtumi kahtlustest.
	9. Ostjal on õigus Leping ilma etteteatamiseta ühepoolselt üles öelda, kui Müüja rikub korruptsioonivastaseid õigusakte või on rikkunud Lepingus ettenähtud korruptsioonivastaseid meetmeid.
	10. Pooled on kokku leppinud, et Lepinguga seotud vaidlused lahendatakse eelk**õ**ige läbirääkimiste teel. Kui sel moel ei **õ**nnestu vaidlusi lahendada, lahendatakse vaidlus Ostja asukohajärgses kohtus.
8. **Lisad**
	1. Lisa 1 – Tehniline kirjeldus
	2. Lisas 2 – Hinnapakkumuse vorm
9. **Poolte allkirjad**

Ostja: Müüja:

Aktsiaselts Tallinna Linnatransport

*/allkirjastatud digitaalselt/ /allkirjastatud digitaalselt/*

Kaido Padar

juhatuse liige juhatuse liige